**A SERTÉS FÜLJELZŐKKEL, BEHELYEZŐ FOGÓKKAL és passzív elektronikus jeladók leolvasására szolgáló adó-vevő készülékekkel SZEMBEN TÁMASZTOTT KÖVETELMÉNYEK**

A sertések jelöléséről, valamint Egységes Nyilvántartási és Azonosítási Rendszeréről szóló 116/2003. (XI. 18.) FVM rendelet 8. § (3)-(5) bekezdése alapján a sertés ENAR füljelzők minőségére, valamint kiszállítására vonatkozó feltételeket a Nemzeti Élelmiszerlánc-biztonsági Hivatal (továbbiakban:NÉBIH), mint tenyésztési hatóság teszi közzé, valamint teszt keretében ellenőrzi a gyártók által benyújtott füljelzők minőségét. A teszt során elfogadott füljelzők listáját a NÉBIH honlapján, valamint a Vidékfejlesztési Minisztérium hivatalos lapjában közzéteszi. A sertés ENAR rendszerben az állatok jelölésére kizárólag ezen füljelzők használhatók.

1. **MŰSZAKI LEÍRÁS**

Az ENAR füljelzők gyártóitól a tervezés során elvárható hogy eleget tegyenek az alábbi követelményeknek :

**1.1 Általános követelmények:**

* Minimálisra kell csökkenteni a füljelző elvesztésének lehetőségét. Ezen nem csak a füljelzők fülből való kiesését kell érteni, hanem figyelembe kell venni a műszaki meghibásodásokat is.
* A behelyezés során és azután a füljelző a lehető legkíméletesebb legyen az állathoz, a cél, hogy csak minimális kellemetlenséget okozzunk az állatnak. A jelölésnek amennyire csak lehetséges fájdalommentesnek kell lennie, normál körülmények között a sebnek gyorsan és fertőzésmentesen be kell gyógyulnia. Amikor a füljelző a helyére került, nem okozhat tartós vagy felesleges irritációt pl. formájával, anyagával stb.
* Biztosítani kell, hogy a füljelzőket eltávolítás után állatjelölésre ne lehessen újra felhasználni.
* Az ENAR füljelzők anyaga újrafelhasználható legyen. A füljelzőnek gyorsan és könnyen eltávolíthatónak kell lenni a levágott, vagy elhullott sertésből.
* A sertés elektronikus füljelzőknek meg kell felelnie az alábbi technikai jellemzőknek :

– az ISO 11784 és 11785 szabványnak megfelelő HDX- vagy FDX-B technológiát alkalmazó, csak olvasható passzív válaszjeladók,

– elektronikus azonosítóknak az ISO 11785 szabványnak megfelelő olvasó eszközökkel olvashatóknak kell lenniük, amelyek alkalmasak a HDX- vagy FDX-B válaszjeladók olvasására,

**1.2 Tartósság**

* Alapkövetelmény, hogy a füljelzőn lévő információt lehetetlen legyen eltávolítani. Normál termelési körülmények között a teljes használati időn keresztül biztosítottnak kell lennie a füljelző olvashatóságának (kontraszt, szín stb.)\*
* Az ENAR füljelzők a használati időnek megfelelő tartósságúak legyenek. A használati idő füljelző típusonként a következőképpen alakul:
* továbbtartásra szánt sertések füljelzője: a behelyezéstől számítva minimum 3 év
* tenyészsertések elektronikus füljelzője a behelyezéstől számítva minimum 5 év
* vágóhídi füljelzők: a behelyezéstől számítva minimum 6 nap
* A teljes használati idő alatt az ENAR füljelzőknek eleget kell tenniük a következő feltételeknek:
* az ENAR füljelzők nem deformálódhatnak, és nem lehetnek törékenyek:
	+ - -20 és +60 oC között\*
		- a szokásos klímaviszonyok között a sertés istállóban\*
		- a nappali ultraibolya sugárzás hatására\*
* behelyezése után anyagának károsodása nélkül nem lehet eltávolítani,
* a feliratnak lézergravírozásúnak, kitörölhetetlen kell lennie,
* az előírt környezeti és termelési körülmények között, a teljes használati időn keresztül olvashatósága nem romolhat (kontraszt, szín stb.),
* az elektronikus azonosító leolvasása az előírt távolságból elvégezhető.

**1.3 Kiesés**

Az ENAR füljelzők kiesésének minimálisnak kell lennie. A maximum kiesési hányad a következő:

* Továbbtartásra szánt, és elektronikus füljelzők maximum kiesési hányada 1 éven belül max. 2%.
* A maximum kiesési százalék a vágóhídi füljelzők esetén 3%.

**1.4 A füljelző által hordozott információ és a leolvashatóság**

A következő információkat kötelező rányomtatni az ENAR füljelzőkre:

|  |  |  |  |
| --- | --- | --- | --- |
| **ENAR füljelző típusa** | **ENAR****Azonosító** | **Logo** | **Országjel (HU)** |
| Továbbtartásra szánt | Igen | Fakultatív | igen |
| Vágóhídi | Igen | Fakultatív | igen |
| Elektronikus | Igen | Fakultatív | igen (elektronikus országkód: 348) |

Az országkód legyen törölhetetlen; rányomtatva, ráöntve, vagy beleütve a füljelzőkbe és nagy betűkkel legyen írva.

Az ENAR szám feltüntetése (A feliratozást minden esetben a NÉBIH adja meg elektronikus adathordozón a megrendeléssel egy időben.):

* **Továbbtartásra szánt műanyag füljelző önálló tenyészetek számára**

tenyészetszám első 6 számjegye + 6 jegyű futó sorszám

* **Továbbtartásra szánt műanyag füljelző körzetbe sorolt tenyészetek részére**

7 jegyű futó sorszám + egy jegyű ellenőrző szám

* **Vágóhídi fém füljelző önálló tenyészetek részére**

Az apai oldalon domborítva 4 jegyű futó sorszám, az anyai oldalon fejjel lefelé a tenyészetkód első 6 számjegye és a HU országjel

* **Vágóhídi fém füljelző körzetbe sorolt tenyészetek részére**

Az apai oldalon domborítva a 7 jegyű futó sorszám utolsó 4 számjegye, az anyai oldalon bevésve fejjel lefelé a HU országjel és a futó sorszám első 3 számjegye

* **Tenyészállatok jelölésére használható elektronikus füljelző**:

Ország jel (HU, ill. 348), 1 karakter típusjel (fix érték: 1), 5 karakter előtag, 4 karakter futó sorszám, egy karakter ellenőrző szám (CDV)

 A füljelzők olvashatósága:

* A feliratoknak a tenyészállatok és a hízók füljelzőjén olvashatónak kell lennie normál körülmények között, min. egy méternyi távolságból és műanyag füljelzők esetében el kell térniük a füljelzők háttér színétől.
* A vágóhídi füljelzőnek könnyen olvashatónak kell lennie a vágósor végén a mérlegeléskor és a minősítés pillanatában, vagy a mérlegelés pillanatában az export célállomáson.
* Az elektronikus füljelzőknek a leolvasó készülékkel min 12 cm-ről leolvashatónak kell lennie. A gravírozott feliratoknak min. 1 méternyi távolságból olvashatónak kell lennie.

A feliratok elhelyezése a füljelzőkön tenyészállatok jelölésére használható elektronikus füljelzők esetén:

A tenyészállatokat mindkét fülben jelölni kell, a jobb fülbe helyezendő füljelzőnek kell tartalmaznia az elektronikus jeladót, a bal fülben elhelyezett füljelző jeladó nélküli.

A két fülbe helyezendő füljelzők négy részeleméből (két aparész és két anyarész) legalább egy résznek levél alakúnak kell lennie.

Amennyiben a füljelző gomb+levél párosítású, úgy a levél résznek mind a két oldalát feliratozni kell, függetlenül attól, hogy csak az egyik, vagy mindkét fülbe ilyen összetételű füljelző kerül behelyezésre.

Amennyiben a füljelző levél-levél párosítású, úgy elegendő a levél részek egyik oldalát feliratozni.

Gomb-gomb párosítás esetén a négyjegyű használati számot nem kell kiemelni. Gomb-levél párosítás esetén a négyjegyű használati számot ki kell emelni az 1.7. pontban foglaltak szerint.

Lehetséges összeállítások:

|  |  |
| --- | --- |
|  | **Bal fül** |
| **Jobb fül**(elektronikus jeladóval) | G+G | G+L(L: mindkét oldalán feliratozott) | L+L(egy-egy oldalukon feliratozottak) |
| G+G | **nem engedélyezett** | igen | igen |
| G+L(L: mindkét oldalán feliratozott) | igen | igen | igen |

G: gomb alakú füljelző rész

L: levél alakú füljelző rész

**1.5 Az anyag**

* Az ENAR füljelzők fémből, műanyagból vagy ezek kombinációjából készülhetnek.
* Az ENAR füljelzők színével kapcsolatban a következő kombinációk engedhetők meg:
	+ - Fém füljelző natúr fém színű, bevésett és domborított számokkal.
		- A műanyag füljelzők színe továbbtartásra szánt füljelzők esetében sárga, vágóhídi füljelzők esetében fehér, fekete, nyomott azonosító számmal.
		- A tenyészállatok jelölésére használható elektronikus füljelző készlet színe zöld, piros, sárga vagy fehér lehet, fekete, gravírozott azonosító számmal.
* Az anyag legyen szennytaszító.
* A felületnek, amennyire lehetséges, simának kell lennie.
* A füljelző viselése nem okozhat allergiás reakciókat.\*
* Az ENAR füljelzők anyagának eleget kell tennie a környezetvédelmi előírásoknak. Ha a füljelző a vágás során ki van téve hőkezelésnek, nem bocsáthat ki ártalmas gázokat, és nem olvadhat meg. \*
* Mivel a műanyag nem vehet részt a megsemmisítő eljárásban, ezért a műanyagot tartalmazó füljelző legyen könnyen és gyorsan eltávolítható a tetemből.
* Azért hogy az ily módon felszabadult műanyag újrahasznosítható legyen, eleget kell tennie az alábbi követelményeknek:
* nem tartalmazhat nehézfémet, vagy más veszélyes összetevőt\*
* legyen hőre lágyuló műanyag (pl: poliuretán)\*
* legyen könnyen tisztítható és újrafelhasználható (gondolva az esetleges fém összetevőkre)\*

**1.6 Tervezés**

Követelmény, hogy csak egyféleképpen lehessen betenni a fogóba a füljelzőt. A tervezésnek állatbarátnak kell lennie, ami magába foglalja a következő kritériumokat:

* Minimális legyen a lehetősége annak, hogy kiszakadjon a fülből, beakadjon, vagy kiharapják belőle, stb.
* Ne okozzon tartós irritációt.
* Ne legyen hegyes sarka vagy éle.
* A rögzítő tűnek hengeresnek kell lennie és a vég legyen lecsiszolva.
* A jelölés nem hagyhat nyitott vagy roncsolt sebet, amely lassúbb gyógyulást, vagy fertőzést okozhat.

**1.7 Méretek**

Egy ENAR füljelző nem lehet nagyobb, mint ami a pontos és egyértelmű azonosításhoz szükséges. A maximális méretek:

* kör alakú füljelzőknél az átmérő maximum 30 mm.
* a szabványos, összekapcsolható vágóhídi füljelzőknél az összekapcsolt füljelző hossza maximum 50 mm lehet.
* más füljelzőknél a középpont és a kapcsolódó rész közötti maximum távolság 25 mm.
* elektronikus füljelzők maximális méretei:

Teljes magasság 60 mm,

szélesség 50  mm,

Az elektronikus füljelzők kör (gomb), téglalap, vagy a négyzet (levél) alakúak lehetnek az 1.4. pontban leírtak figyelembe vételével, **a használati szám karaktereinek kiemeltnek, és minimum 16 mm,** **egyéb feliratokénak** (országjel, előtag és ellenőrző szám) **minimum 4 mm** nagyságúaknak kell lenniük. A feliratnak ki kell használnia a füljelző teljes felületét. Kör alakú füljelzők esetén a minimális betűméret 4 mm.

A tűnek elég hosszúnak kell lennie ahhoz, hogy ne szorítsa túl erősen egy kifejlett sertés fülét, mert irritációt és szükségtelen kényelmetlenséget okozhat az állatnak (a füljelző lemezek közötti távolság: 5-10 mm), tenyészsertés füljelzők esetén 10-15 mm. Megfelelő helyen és megfelelő módon történő rögzítés esetén a füljelzőnek alkalmasnak kell lennie süldők és kifejlett állatok jelzésére egyaránt.

Nagy figyelmet kell fordítani arra, hogy a füljelző ne szakadjon ki. Ha túl nagy a hely a fül és a füljelző két oldala között, akkor nagy a veszélye annak, hogy a füljelző valamibe beakad, ami azt eredményezheti, hogy a füljelző részben vagy egészen kiszakad. A gyártóktól elvárt, hogy megfelelő megoldást találjanak erre a problémára, figyelembe véve a sertés élettartam alatti fülnövekedését.

**1.8. Súly**

Két szempont határozza meg az ENAR füljelzők súlyhatárait: az állatvédelem és a megsemmisítés. Mindkét szempontot a lehető legkönnyebb súly elégíti ki a legjobban. A füljelző gyártóktól elvárt, hogy kerüljék a többletsúlyt. A maximális súlyhatárok a következők:

* továbbtartásra szánt füljelzők: 4 g
* vágóhídi füljelzők: 4g
* elektronikus füljelzők 10g

**1.9. A zár**

Csak egyféle módon lehessen zárni a füljelzőt. Minden más módszert vagy lehetetlenné kell tenni, vagy a füljelzőnek örökre használhatatlanná kell válnia.

**1.10. Egyszeri felhasználhatóság**

A füljelző eltávolítása után lehetetlenné kell tenni az állatjelölésre történő, újbóli felhasználást. A füljelző eltörése esetén, úgy kell, hogy törjön, hogy a tenyészetazonosító szám lenyomatos rész észrevehetően változzon.

**1.11. Használati utasítás**

A beszállítók a füljelzők mellé mellékeljenek magyar nyelvű használati utasítást, amely a behelyezés módját és helyét és a fogó használatát egyértelműen leírja.

* 1. **Csomagolás, szállítás**

A füljelzőket önálló tenyészetenként, illetve megyénként (körzetenként) külön dobozba kell csomagolni, a doboz címkéjén fel kell tüntetni az üzem illetve megye nevét a füljelző típusát és a tól - ig sorszámot. A füljelzőkhöz mellékelni kell az előírt dokumentációt.

A szállítási címet a NÉBIH adja meg a megrendeléssel egy időben.

# **FÜLJELZŐ BEHELYEZŐ FOGÓVAL SZEMBEN TÁMASZTOTT KÖVETELMÉNYEK**

**2.1. Általános követelmények**

# Fontos szempont, hogy a sertés ENARban használt fogót könnyen tudják használni a tartók. A füljelzők betételének egyszerűsége alapvető fontosságú. A fogó használatáról magyar nyelvű használati utasítást kell mellékelni.

**2.2. A fogó tervezése**

A fogó kialakításánál figyelembe kell venni a súly, az erősség, a működési egyszerűség és az ár szempontjait. Ebben az értelemben nem kell egy univerzális fogó, de az állattartók igényeinek megfelelően jó, ha egy fogó több típushoz is alkalmas.

Annak a tartónak, aki csak alkalmanként helyez be füljelzőt egy egyszerű fogóra van szüksége, amivel esetleg körülményesebb a behelyezés. Ellenben ott, ahol nagy számú, tömeges füljelző behelyezésre van szükség többször is egy héten, ott a gyors munkavégzés a fontos. Ilyen esetekben automatizált fogóra van szükség, hogy ne kelljen minden egyes egyednél egyenként újra tölteni füljelzővel a fogót. Cél az, hogy egy ember az alkalmas fogóval el tudja látni a jelölést. Az ENAR füljelzők szállítóitól elvárható, hogy legalább egy univerzális típusú fogót és több olyan típust is kínáljanak, amelyek a speciális feladatok ellátására készültek.

**2.3. A fogók műszaki előírásai**

* A fogót úgy kell kialakítani, hogy csak egyféleképpen lehessen a füljelzőt behelyezni.
* A beszállítóknak törekedniük kell arra, hogy a fogót csak olyan típusú füljelzőkre lehessen alkalmazni, amelyek a rendszerben szerepelnek.
* A fogó használatakor (a füljelző behelyezésekor) az állat füle jól látszódjon.
* Abban a pillanatban, amikor a füljelző összezáródik egyértelműen kell hallani és/ vagy érezni a kattanást.
* A fogót egy kézzel lehessen használni minden különösebb erőfeszítés nélkül.
* Miután a füljelző összezáródott, a fogó ne gátolja az állat mozgását. Ez azt jelenti, hogy a behelyező vagy nyíljon ki automatikusan, elengedve a füljelzőt, vagy a füljelzőnek könnyedén ki kell csúsznia a fogóból.
* A fogónak elég erősnek kell lennie, hogy biztosítani tudja a füljelző pontos behelyezését.
* A fogóban az alkatrészek, elsősorban a tű, egyszerűen és könnyen cserélhetőek legyenek.
* A fogó tűcsere nélkül legalább 5000 füljelző behelyezésére legyen alkalmas.

# **A leolvasó készülékek műszaki leírása:**

A leolvasó berendezéseknek meg kell felelniük a 21/2004/EK tanácsi rendeletben és a 933/2008/EK bizottsági rendeletben foglaltaknak, továbbá JRC/ICAR minősítéssel kell rendelkezniük.

A készülékekkel szemben támasztott további követelmények:

* + tegye lehetővé az egyedek egyenkénti azonosítását füljelzőbe épített azonosító esetén 15 távolságból,
	+ hálózattól független energiaellátással rendelkezzen,
	+ alkalmas legyen legalább 1000 egyedi azonosító leolvasására és tárolására 4 óra folyamatos üzemelés mellett, tápegység és memoria modul csere nélkül,
	+ korszerü (nem soros vonali) számítógépes adtátviteli interfésszel rendelkezzen,
	+ része a Windows alapú adatáviteli szoftver,
	+ a leolvasási hiba aránya első leolvasásra kisebb mint 1%.

# **A GYÁRTÓVAL SZEMBEN TÁMASZTOTT KÖVETELMÉNYEK**

## 3.1 Megrendelés és a teljesítés rendje

A Szállítónak biztosítania kell, hogy az új füljelzők, a pótlások és a segédeszközök iránti rendeléseket elektronikus úton vagy elektronikus adathordozón fogadja, kezelje. A megrendelés módja a következő:

* A megrendelők az erre szolgáló rendszer-bizonylatokon vagy elektronikus úton elküldik füljelző, füljelző pótlás és/vagy segédeszköz igényeiket az ENAR adatrögzítő és feldolgozó központjaihoz.
* Az igényeket regisztrálják az adatbázisban.
* Az adatbázis gyűjti a beérkező igényléseket, kiosztja az új füljelzők azonosítószámait és elkészíti az elektronikus megrendelés-állományokat.
* A megrendelési állományok az NÉBIH által meghatározott rekordkép szerint tartalmazzák mindazon információkat, amelyek a megrendelés teljesítéséhez, a füljelzőknek és segédeszközöknek a megrendelők címére történő eljuttatásához szük­séges. A rekordképet jelen Műszaki leírás 1. sz. melléklete tartalmazza
* A Szállító legyárt(tat) ja a füljelzőket, csomagolja azokat, végül expediálja a Megrendelő részére a szállításra előkészített árut.
* A Szállító a megrendelés(ek) teljesítéséről értesítést küld az adatbázisnak.

## 3.2 Felelősségvállalás, garanciák

A gyártónak szerződésben rögzített felelősséget kell vállalnia a jelölő eszközök minőségéért, tartósságáért, a forgalmazott leolvasók szervízszolgáltatásáért, valamint a gyártásnál, az elosztásnál és készletgazdálkodásnál figyelembe veendő előírások betartásáért. Ide tartozik a gyártó által, vagy nevében előírt munkamódszerért és eljárásokért, valamint a behelyező eszközökért való felelősség is.

## 3.3 Együttműködési készség

A gyártónak gondoskodnia kell eladás utáni ügyfélszolgálatról, kötelezettséget kell vállalnia, hogy a felhasználónak megad minden olyan segítséget közreműködés formájában, ami elvárható a gyártótól annak érdekében, hogy a felhasználók megfelelő módon elláthassák feladatukat.

## 3.4 Gyártás/szervezés

A gyártónak ki kell nyilvánítania, hogy a biztonság és megbízhatóság szempontjából támasztott követelményeknek tartósan eleget tud tenni.

A gyártónak leírást kell készítenie a gyártási folyamatról, valamint a gyártásszervezésről.

A gyártásszervezés leírásának meg kell felelnie a követelményrendszerben megfogalmazott elvárásoknak. Az attól való eltérést írásban külön ki kell emelni. A leírásnak egyértelműen összhangban kell lennie a termék specifikációjával és eleget kell tennie az adminisztratív szervezés, az információ-kezelés és a minőségbiztosítási rendszer vonatkozásában támasztott követelményeknek is.

A gyártónak le kell írnia, hogy miként jár el a gyártási folyamat során fellépő leállásnál, üzemzavarnál, valamint hogy hogyan kezeli azokat a (leselejtezett) jelölőeszközöket, segédeszközöket illetve dokumentációkat, amelyeket nem szállít le a megrendelőnek.

##  3.5 Csomagolás

A fülszámokat növekvő számsorrendben rendezett formában kell csomagolni.

Az összetartozó jelölőeszköz garnitúrákat úgy kell csomagolni, hogy azok véletlen felcserélése ne fordulhasson elő.

A jelölőeszközöket tenyészetenként külön dobozba kell csomagolni, a doboz címkéjén fel kell tüntetni a tenyészetszámot, a tartó nevét és címét, valamint a jelölőeszközök típusát, az első és utolsó azonosító számot valamint a dobozba csomagolt jelölőeszköz párok számát. A jelölőeszközhöz mellékelni kell azok listáját a megadott formában (2. melléklet). A szállítási címet a megrendelő fájl tartalmazza.

## 3.6 Szállítás

A Szállítónak minden egyes, a megrendelések teljesítéséhez kötődő szállításról a postára adást követő első munkanap végéig, egyedi szállítás (pl. futárszolgálat) esetén pedig az egyedi kézbesítést követő két munkanapon belül értesítést kell küldenie a Hatóságnak, annak érdekében, hogy az folyamatosan figyelemmel kísérhesse, és az adatbázisban regisztrálhassa a megrendelések teljesítését. Az értesítést elektronikus formában kell küldeni, minimálisan a következő tartalommal:

* a Szállító azonosítója
* rendelés azonosító
* az igénylő körzet azonosítója
* a postára adás/küldemény átadás dátuma.

A szállítási értesítés mindenkor érvényes tartalmi-formai követelményeit a Megállapodás tartalmazza.

Bármilyen szállítási, kézbesítési, áruátadási módot alkalmaz a Szállító, az eseményről postára adási, illetve áruátadási elismervénnyel kell rendelkeznie, amellyel igazolni tudja, hogy a szállítás azzal a dátummal valósult meg, amelyet a rendszer felé a szállítási értesítésben jelentettek.

A füljelzők rendelésének gyakoriságára, illetve a szállításokra a következő minimális határidőket kell betartani:

* Szállítási határidők:
1. Új füljelző:
* Szokványos rendelés: a megrendelés beérkezésétől számított legfeljebb 15 munkanapon belül.
* Sürgősségi rendelés: szokványos rendelésnél rövidebb, a Szállító által vállalt határidőn belül, ami nem lehet több 7 munkanapnál.

A vállalt szállítási határidők a NÉBIH-nél összeállított megrendelés Szállítónak történt átadásától a NÉBIH felé teljesítettnek jelentett megrendelés szállításának időpontjáig eltelt munkanapok számát jelentik.

A szállítás időpontjaként az adott szállítmány postázási dátumát kell tekinteni. Egyedi pl. futárszolgálattal történő kézbesítés/áruátadás esetén a küldemény futárszolgálatnak történő átadásának időpontja tekintendő a teljesítés időpontjának.

## 3.7 Adatkezelés

A gyártónak vállalnia kell, hogy a tevékenysége során birtokába jutott adatokat harmadik fél részére nem adja ki, az adatvédelemre vonatkozó jogszabályi követelmények szerint jár el.

1. **A SERTÉS ENAR FÜLJELZŐK ÉS FOGÓK TESZTELÉSE ÉS KIVÁLASZTÁSA**

Kérelmező csak olyan jelölőeszköz garnitúrának a vizsgálatát kérheti, amelynek minden elemét képes az előírásoknak megfelelő feltételekkel szállítani.

A kérelmezőnek az engedélyezésre benyújtott típusokból húsz egyed jelölésére elegendő jelölőeszközt és két behelyező fogót, elektronikus füljelző esetén 1 db hordozható leolvasó készüléket kell beküldenie előzetes vizsgálatra az 1. számú mellékletben szereplő fülszámlista alapján feliratozva.

A behelyező fogót, ill. a leolvasó készüléket a teszt végeztével az NÉBIH a pályázónak visszajuttatja.

## 4.1 A tesztelés folyamata

A jelölőeszközök és fogók tesztelését a NÉBIH által összehívott tesztelő bizottság végzi. A tesztelő csoport a NÉBIH és a meghívott külső szakértőkből áll. A bizottság a teszt során a jelen műszaki leírásban szereplő követelmények teljesülését vizsgálja. A jelölő eszközök tesztelését a bizottság a benyújtási határidő végétől számított 90 napon belül elvégzi, és annak eredményéről 30 napon belül írásban értesíti a kérelmezőket.

## 4.2 A megállapodás hatálya

A megfelelőnek bizonyult jelölőeszközök és behelyező eszközök beszállítóival a NÉBIH megállapodást köt. A megállapodás visszavonásig érvényes.

A NÉBIH a jelölőeszközök és behelyező eszközök jelen kiírásban felsorolt követelményeknek való megfelelését folyamatosan ellenőrzi, és nem megfelelés esetén a megállapodást visszavonja.

# **CSATOLANDÓ NYILATKOZATOK, TANÚSÍTVÁNYOK**

A benyújtott csomagnak tartalmazni kell:

* pályázónként:
	+ A Szállítónak nyilatkozatban vállalnia kell, hogy a szállítási szerződés időtartama alatt a Műszaki leírásban foglaltaknak tartósan eleget tud tenni. (Megfelelőségi nyilatkozat)
	+ A gyártási folyamat és a gyártásszervezés leírását,
	+ nyilatkoznia kell arról, hogy milyen határidőkkel tudja a sürgősségi megrendeléseket, mennyiségtől függően teljesíteni. A nyilatkozatban külön-külön kell megadni a <max. mennyiség- teljesítési határidő> adatpárokat az új füljelzőkre és a pótlásokra.
	+ A diszkrét adatkezelésre vonatkozó nyilatkozat
* jelölőeszközönként:
* azt hogy a benyújtott jelölőeszköz garnitúrát vágóhídi, vagy továbbtartásra szánt, vagy tenyészállat (elektroniklus füljelző) jelölésére kívánja forgalmazni,
* nyilatkozatot a füljelzők anyagára vonatkozó megfelelőségről (1.5. pont szerint)
* a jelölőeszköz magyar nyelvű használati utasítását,
* behelyező, ill. leolvasó eszközönként magyar nyelvű használati utasítást

Hiányosan beküldött minta nem vizsgálható!

##### Budapest, 2015. május

* 1. sz.melléklet

**Füljelző gyártó rendelés**

A gyártói rendelés állomány felépítése:

* Rendelés fej
* Szállítási (postázási) és számlázási információk
* Füljelző információk
* Fogó információk
* Póttű információk

**Rendelés fej**

*Állományonként EGY ilyen sor van*

|  |  |  |
| --- | --- | --- |
| **Mező neve** | **Típusa** | **Megjegyzés** |
| Sor típus | CH (1) | Fixen ’0’ |
| Rendelés száma | NUMBER (6) |  |
| Rendelés kelte | DATE | A generálás dátuma |
| Verzió szám  | NUMBER (3) | 001-től induló sorszám, akkor növekszik, ha egy rendelés számon, és egy dátumon belül TÖBB állomány keletkezik. |
| Gyártó kódja | NUMBER (8) |  |
| Gyártó neve | CH (80) |  |
| Igénylők db száma | NUMBER (4) | A ’1’ típusú sorok száma (kontroll) |
| Füljelzők db száma | NUMBER (8) | A ’2’ típusú sorok száma (kontroll) |
| Fogó sorok db száma | NUMBER (8) | A ’3’ típusú sorok száma (kontroll) |
| Tű sorok db száma | NUMBER (8) | A ’4’ típusú sorok száma (kontroll) |

**Szállítási (postázási) és számlázási információk**

*Állományonként annyi ilyen sor van, ahány különböző igénylő (állomás, körzet, önálló tenyészet) füljelzőit tartalmazza.*

|  |  |  |
| --- | --- | --- |
| **Mező neve** | **Típusa** | **Megjegyzés** |
| Sor típus | CH (1) | Fixen ’1’ |
| Igénylő azonosító | NUMBER (7) | Ez azonosítja az igénylő partnert |
| Postázási neve | CH (80) |  |
| Postázási cím – Irányítószám | NUMBER (4) |  |
| Postázási cím – Helység | CH (50) |  |
| Postázási cím – Közterület neve | CH (30) |  |
| Postázási cím – Közterület jellege | CH (30) |  |
| Postázási cím – Házszám | CH (20) |  |
| Számlázási neve | CH (80) |  |
| Számlázási cím – Irányítószám | NUMBER (4) |  |
| Számlázási cím – Helység | CH (50) |  |
| Számlázási cím – Közterület neve | CH (30) |  |
| Számlázási cím – Közterület jellege | CH (30) |  |
| Számlázási cím – Házszám | CH (20) |  |
|  |  |  |

**Füljelző információk**

*Állományonként annyi ilyen sor van, ahány db füljelzőt tartalmaz a rendelés*

|  |  |  |
| --- | --- | --- |
| **Mező neve** | **Típusa** | **Megjegyzés** |
| Sor típus | CH (1) | Fixen ’2’ |
| Igénylés száma | NUMBER (8) | Ez azonosítja az igénylési bizonylatot |
| Gyártmány kódja | NUMBER (4) |  |
| Füljelző száma | NUMBER (12) |  |

**Fogó információk**

*Állományonként annyi ilyen sor van, ahány féle fogó gyártmánykódot tartalmaz a rendelés*

|  |  |  |
| --- | --- | --- |
| **Mező neve** | **Típusa** | **Megjegyzés** |
| Sor típus | CH (1) | Fixen ’3’ |
| Igénylés száma | NUMBER (8) | Ez azonosítja az igénylési bizonylatot |
| Gyártmány kódja | NUMBER (4) | Fogó gyártmány kódja |
| Segédeszköz db száma | NUMBER (3) | Igényelt mennyiség |

**Póttű információk**

*Állományonként annyi ilyen sor van, ahány féle póttű gyártmánykódot tartalmaz a rendelés*

|  |  |  |
| --- | --- | --- |
| **Mező neve** | **Típusa** | **Megjegyzés** |
| Sor típus | CH (1) | Fixen ’4’ |
| Igénylés száma | NUMBER (8) | Ez azonosítja az igénylési bizonylatot |
| Gyártmány kódja | NUMBER (4) | Póttű gyártmány kódja |
| Segédeszköz db száma | NUMBER (3) | Igényelt mennyiség |

|  |  |  |  |  |  |
| --- | --- | --- | --- | --- | --- |
| Nemzeti Élelmiszerlánc-biztonsági Hivatal |  | MegyeiÁllategészségügyi és ÉlelmiszerellenőrzőÁllomás | **Sertés ENAR** Sertések Egységes Nyilvántartási és Azonosítási Rendszere | Országos ÁllattenyésztésiAdatbázis | Oldalszám: 1/1Dátum: 2003.11.20. |
| **1199+** | Lista a kiszállított füljelzőkről |

**Füljelzőgyártó** azonosítója**: 256**

 neve: **ABA Füljelzőgyártó Rt**

**Megrendelő** azonosítója**: 12565**

 postázási neve: **Kovács Béla**

 postázási címe: **9863 Kispálháza Kossuth u. 15.**

**Rendelés azonosító: 220**

**Füljelző** gyártmány kódja: **150**

 neve: **ABA műanyag dupla**

**Füljelzők: [[1]](#footnote-1) 45 darab** ([[2]](#footnote-2)kisüzemi műanyag nem pótlás)

|  |
| --- |
| Tesztre beküldött elektronikus füljelzők feliratozása |
| HU 112345 1234 6 |
| HU 112345 1235 6 |
| HU 112345 1236 6 |
| HU 112345 1237 6 |
| HU 112345 1238 6 |
| HU 112345 1239 6 |
| HU 112345 1210 6 |
| HU 112345 1211 6 |
| HU 112345 1212 6 |
| HU 112345 1213 6 |
| HU 112345 1214 6 |
| HU 112345 1215 6 |
| HU 112345 1216 6 |
| HU 112345 1217 6 |
| HU 112345 1218 6 |
| HU 112345 1219 6 |
| HU 112345 1220 6 |
| HU 112345 1221 6 |
| HU 112345 1222 6 |
| HU 112345 1223 6 |

1. [↑](#footnote-ref-1)
2. [↑](#footnote-ref-2)